Учествовао је у рату у Хрватској и у рату на Косову и Метохији 1998-1999 године као потпуковник. Био је ангажован на угушењу оружане побуне 1998. године на простору Косова и Метохије у 13 анти-терористичких борбених дејстава међу којима и у деблокади Ораховца, сукобима у Јешкову и Кабашу, уништењу две терористичке бригаде у троуглу Призрен, Сува Река, Ораховац, као и операцији Стрела. У бици на Паштрику је обављао дужност команданта Истуреног командног места у Шех махали (село Планеја) на самом Паштрику. Унапређен је након рата и постао најмлађи пуковник Војске Југославије. Након потписаног Кумановског споразума и Резолуције СБ УН 1244 командовао је Здруженим снагама војске и полиције, у сектору Д 2001. године, при уласку у Копнену зону безбедности.